CELEX: 32016D0992
Language: sl
Date: 2016-06-16 00:00:00
Title: Izvedbeni sklep Sveta (EU) 2016/992 z dne 16. junija 2016 o spremembi Izvedbenega sklepa 2014/170/EU o pripravi seznama nesodelujočih tretjih držav pri boju proti nezakonitemu, neprijavljenemu in nereguliranemu ribolovu v skladu z Uredbo (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje kar zadeva Šrilanko

21.6.2016   
            
            
               SL
            
            
               Uradni list Evropske unije
            
            
               L 162/15
            
         IZVEDBENI SKLEP SVETA (EU) 2016/992
   z dne 16. junija 2016
   o spremembi Izvedbenega sklepa 2014/170/EU o pripravi seznama nesodelujočih tretjih držav pri boju proti nezakonitemu, neprijavljenemu in nereguliranemu ribolovu v skladu z Uredbo (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje kar zadeva Šrilanko
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in o spremembi uredb (EGS) št. 2847/93, (ES) št. 1936/2001 in (ES) št. 601/2005 ter o razveljavitvi uredb (ES) št. 1093/94 in (ES) št. 1447/1999 (1), in zlasti člena 34(1) Uredbe,
   ob upoštevanju predloga Evropske komisije,
   ob upoštevanju naslednjega:
   1.   UVOD
   
               (1)
            
            
               Uredba (ES) št. 1005/2008 vzpostavlja sistem Unije za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje.
            
         
               (2)
            
            
               Poglavj VI Uredbe (ES) št. 1005/2008 določa postopek v zvezi z opredelitvijo nesodelujočih tretjih držav in demarše v zvezi z državami, ki so opredeljene kot nesodelujoče tretje države ter pripravo seznama nesodelujočih tretjih držav, postopek za črtanje s seznama nesodelujočih tretjih držav ter določa objavo seznama nesodelujočih tretjih držav in morebitne izredne ukrepe.
            
         
               (3)
            
            
               V skladu s členom 32 Uredbe (ES) št. 1005/2008 je Komisija s sklepom z dne 15. novembra 2012 (2) (v nadaljnjem besedilu: Sklep z dne 15. novembra 2012) obvestila osem tretjih držav o možnosti, da bodo opredeljene kot države, ki jih Komisija smatra za nesodelujoče tretje države. Šrilanka je bila med navedenimi državami.
            
         
               (4)
            
            
               Komisija je v Sklep z dne 15. novembra 2012 vključila informacije o bistvenih dejstvih in ugotovitvah, ki so podlaga za tako opredelitev.
            
         
               (5)
            
            
               Poleg tega je Komisija 15. novembra 2012 z ločenimi dopisi uradno obvestila osem tretjih držav, da je preučevala možnost, da jih opredeli kot nesodelujoče tretje države. Šrilanka je bila med navedenimi državami.
            
         
               (6)
            
            
               V Izvedbenem sklepu 2014/715/EU (3) je Komisija opredelila Šrilanko kot nesodelujočo tretjo državo pri boju proti nezakonitemu, neprijavljenemu in nereguliranemu ribolovu. V skladu z Uredbo (ES) št. 1005/2008 je Komisija navedla razloge, zaradi katerih meni, da Šrilanka ni izpolnila svojih obveznosti v skladu z mednarodnim pravom, kot država zastave, države pristanišča, obalna ali trgovinska država, da sprejme ukrepe za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje.
            
         
               (7)
            
            
               V skladu s členom 33 Uredbe (ES) št. 1005/2008 je Svet z Izvedbenim sklepom (EU) 2015/200 (4) spremenil seznam nesodelujočih tretjih držav pri boju proti nezakonitemu, neprijavljenemu in nereguliranemu ribolovu z uvrstitvijo Šrilanke na ta seznam.
            
         
               (8)
            
            
               Po navedeni spremembi je Komisija Šrilanki ponudila možnost nadaljevanja razprav v skladu z vsebinskimi in postopkovnimi zahtevami, določenimi v Uredbi (ES) št. 1005/2008. Komisija je nadaljevala z zbiranjem in preverjanjem vseh informacij, ki so bile po njenem mnenju potrebne, vključno z ustnimi in pisnimi pripombami, s čimer bi Šrilanki dala možnost, da popravi razmere, zaradi katerih je bila uvrščena na seznam, in uvede dejanske ukrepe, s katerimi lahko doseže odpravo ugotovljenih pomanjkljivosti. Rezultat navedenega postopka je ugotovitev Komisije, da je Šrilanka popravila razmere in sprejela popravne ukrepe.
            
         
               (9)
            
            
               V skladu s členom 34(1) Uredbe (ES) št. 1005/2008 bi zato moral Svet spremeniti Izvedbeni sklep 2014/170/EU (5) in črtati Šrilanko s seznama nesodelujočih tretjih držav.
            
         
               (10)
            
            
               Po sprejetju tega Sklepa o črtanju Šrilanke s seznama nesodelujočih tretjih držav v skladu s členom 34(1) Uredbe (ES) št. 1005/2008 bo Izvedbeni sklep 2014/715/EU o opredelitvi Šrilanke kot nesodelujoče tretje države brezpredmeten.
            
         2.   ČRTANJE ŠRILANKE S SEZNAMA NESODELUJOČIH TRETJIH DRŽAV
   
               (11)
            
            
               Po sprejetju Izvedbenega sklepa 2014/715/EU in Izvedbenega sklepa (EU) 2015/200 je Komisija nadaljevala razprave s Šrilanko. Zdi se zlasti, da je Šrilanka izvedla svoje obveznosti po mednarodnem pravu in sprejela ustrezen pravni okvir za boj proti nezakonitemu, neprijavljenemu in nereguliranemu ribolovu. Šrilanka je uvedla ustrezen in učinkovit sistem spremljanja, nadzora in inšpekcij, in sicer z uvedbo dnevnika za beleženje podatkov o ulovu in radijskih klicnih znakov za ribiška plovila ter tako, da je celotno ladjevje za odprto morje opremila s sistemom za spremljanje plovil (VMS). Prav tako je uvedla sistem odvračilnih sankcij, pregledala svoj pravni okvir na področju ribištva in zagotovila pravilno izvajanje sistema potrdil o ulovu. Poleg tega je Šrilanka nenehno izboljševala izpolnjevanje svojih mednarodnih obveznosti, vključno s tistimi, ki izhajajo iz priporočil in resolucij regionalnih organizacij za upravljanje ribištva, kot so ukrepi pomorske inšpekcije in prenos pravil regionalnih organizacij za upravljanje ribištva v zakonodajo Šrilanke, ter sprejela lasten nacionalni akcijski načrt za boj proti nezakonitemu, neprijavljenemu in nereguliranemu ribolovu v skladu z mednarodnim akcijskim načrtom Združenih narodov za boj proti nezakonitemu, neprijavljenemu in nereguliranemu ribolovu.
            
         
               (12)
            
            
               Komisija je pregledala, kako Šrilanka trenutno izpolnjuje svoje mednarodne obveznosti kot država zastave, država pristanišča, obalna ali trgovinska država, v skladu z ugotovitvami iz Sklepa z dne 15. novembra 2012, Izvedbenega sklepa 2014/715/EU in Izvedbenega sklepa (EU) 2015/200 ter pomembnimi informacijami, ki jih je predložila Šrilanka. Proučila je tudi ukrepe, sprejete z namenom, da bi se popravile razmere, in jamstva pristojnih organov Šrilanke.
            
         
               (13)
            
            
               Na podlagi zgoraj navedenega je Komisija sklenila, da ukrepi, ki jih je uvedla Šrilanka v okviru svojih dolžnosti kot država zastave, zadostujejo za izpolnitev členov 94, 117 in 118 Konvencije Združenih narodov o pomorskem mednarodnem pravu in členov 18, 19, 20 in 23 Sporazuma Združenih narodov o staležih rib. Komisija je sklenila, da je iz elementov, ki jih je predložila Šrilanka, razvidno, da so se razmere, zaradi katerih je bila Šrilanka uvrščena na seznam, popravile in da je Šrilanka uvedla dejanske ukrepe, s katerimi lahko doseže trajno izboljšanje razmer.
            
         
               (14)
            
            
               Ob upoštevanju navedenih okoliščin in v skladu s členom 34(1) Uredbe (ES) št. 1005/2008 Svet sklepa, da bi bilo treba Šrilanko črtati s seznama nesodelujočih tretjih držav. Izvedbeni sklep 2014/170/EU bi bilo zato treba ustrezno spremeniti.
            
         
               (15)
            
            
               Odločitev ne preprečuje nobenih naknadnih korakov, ki bi jih lahko sprejela Svet ali Komisija v skladu s poglavjem VI Uredbe (ES) št. 1005/2008, če bi dejstva pokazala, da Šrilanka ni izpolnila svojih dolžnosti, naloženih z mednarodnim pravom, kot država zastave, država pristanišča, obalna ali trgovinska država, da sprejme ukrepe za preprečevanje nezakonitega, neprijavljenega in nereguliranega ribolova, odvračanje od njega ter njegovo odpravljanje.
            
         
               (16)
            
            
               Glede na škodljive posledice, povzročene z uvrstitvijo na seznam nesodelujočih tretjih držav, je primerno, da se Šrilanka takoj črta s seznama kot nesodelujoča tretja država –
            
         SPREJEL NASLEDNJI SKLEP:
   Člen 1
   Šrilanka se črta iz Priloge k Izvedbenemu sklepu Sveta 2014/170/EU.
   Člen 2
   Ta sklep začne veljati dan po objavi v Uradnem listu Evropske unije.
   
      V Luxembourgu, 16. junija 2016
      
         
            Za Svet
         
         
            Predsednik
         
         L.F. ASSCHER
      
   
   
      (1)  UL L 286, 29.10.2008, str. 1.
   
      (2)  Sklep Komisije z dne 15. novembra 2012 o obvestilu tretjim državam, za katere po mnenju Komisije obstaja možnost, da bodo opredeljene kot nesodelujoče tretje države v skladu z Uredbo Sveta (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje (UL C 354, 17.11.2012, str. 1).
   
      (3)  Izvedbeni sklep Komisije 2014/715/EU z dne 14. oktobra 2014 o opredelitvi tretje države, ki jo Komisija obravnava kot nesodelujočo tretjo državo v skladu z Uredbo Sveta (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje (UL L 297, 15.10.2014, str. 13).
   
      (4)  Izvedbeni sklep Sveta (EU) 2015/200 z dne 26. januarja 2015 o spremembi Izvedbenega sklepa 2014/170/EU o pripravi seznama nesodelujočih tretjih držav pri boju proti nezakonitemu, neprijavljenemu in nereguliranemu ribolovu v skladu z Uredbo (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje, glede Šrilanke (UL L 33, 10.2.2015, str. 15).
   
      (5)  Izvedbeni sklep Sveta 2014/170/EU z dne 24. marca 2014 o pripravi seznama nesodelujočih tretjih držav pri boju proti nezakonitemu, neprijavljenemu in nereguliranemu ribolovu v skladu z Uredbo (ES) št. 1005/2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje (UL L 91, 27.3.2014, str. 43).